

ZAPISNIK

22. sjednice Vijeća Mjesnog odbora „Knez Mislav“ održane dana 23. ožujka 2023., s početkom u 16:30 sati u prostorijama Mjesnog odbora „Knez Mislav“, Domagojeva 8

NAZOČNI ČLANOVI VIJEĆA: Iva Janeš, Andrea Nothig Šarić, Kristina Vačevski

Predsjednica Vijeća Mjesnog odbora „Knez Mislav“ Iva Janeš (dalje u tekstu: predsjednica Vijeća) predsjedava sjednicom. Budući da postoji kvorum, odluke su pravovaljane. Zapisnik 21. sjednice Vijeća Mjesnog odbora „Knez Mislav“ održane dana 23. veljače 2023., jednoglasno je prihvaćen.

Vijeće Mjesnog odbora „Knez Mislav“ donosi sljedeći:


DNEVNI RED:

1. Prijedlog utroška sredstava s pozicije ostali nespomenuti rashodi poslovanja,
donošenje zaključka
1. Prijedlog Odluke o izradi izmjena i dopuna Generalnog urbanističkog plana
Grada Zagreba, mišljenje, daje se
2. Prijedlog Odluke o izradi izmjena i dopuna Generalnog urbanističkog plana
Sesveta, mišljenje, daje se
3. Problematika prometa u Ulici kneza Mislava, traži se uvid nesreća od Policijske postaje i izvještaj o „smirivanju“ prometa
4. Pitanja i prijedlozi



AD 1. Prijedlog utroška sredstava s pozicije ostali nespomenuti rashodi poslovanja,donošenje zaključka

Vijeća nakon rasprave donosi;

                                           
ZAKLJUČAK
O PRIJEDLOGU UTROŠKA SREDSTAVA SA POZICIJE
OSTALI NESPOMENUTI RASHODI POSLOVANJA


1. Vijeće Mjesnog odbora „Knez Mislav“ iz Razdjela Proračuna Grada Zagreba 00502 na poziciji 271-3299 za 2023. ima 650 €.

2. Vijeće Mjesnog odbora „Knez Mislav“ predlaže utrošak sredstava iz točke 1. ovog zaključka na sljedeći način:

1. Protokolarne potrebe (cvijeće, svijeće i sl.)	   50 €.
2. Uredska oprema (kopirni papir, sitni inventar,
wc papir, ubrusi, sredstva za čišćenje, sapun i sl.)	   200 €.
3.    Za potrebe promocije                                                             400 €.   

Ukupno:	   650 €.


3. Zaključak dostaviti Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost.
                       



AD 2. Prijedlog Odluke o izradi izmjena i dopuna Generalnog urbanističkog plana Grada Zagreba, mišljenje, daje se

Vijeće nakon rasprave donosi;




Z A K L J U Č A K
o prijedlogu Odluke o izradi izmjena i dopuna Generalnog urbanističkog plana 
Grada Zagreba



1. Vijeće Mjesnog odbora „Knez Mislav“ daje pozitivno mišljenje o prijedlogu Odluke o izradi izmjena i dopuna Generalnog urbanističkog plana Grada Zagreba

2. Ovaj se zaključak dostavlja Vijeću Gradske četvrti Donji grad.












 AD 3. Prijedlog Odluke o izradi izmjena i dopuna Generalnog urbanističkog plana Sesveta, mišljenje, daje se

     Vijeće nakon rasprave;


	
Z A K L J U Č A K
o prijedlogu Odluke o izradi izmjena i dopuna Generalnog urbanističkog plana 
Sesveta



1. Vijeće Mjesnog odbora „Knez Mislav“ daje pozitivno mišljenje o prijedlogu Odluke o izradi izmjena i dopuna Generalnog urbanističkog plana Sesveta.

2. Ovaj se zaključak dostavlja Vijeću Gradske četvrti Donji grad.



AD 4. Problematika prometa u Ulici kneza Mislava, traži se uvid nesreća od Policijske postaje i izvještaj o „smirivanju“ prometa

                    Nakon nekoliko pisanih apela prema PU, nadležnim institucijama, inicijativi građa i zastrašujućoj statistici prometnih nezgoda (uz smrtni ishod) u ulici Kneza Mislava ali i na cijelom području našeg Mjesnog odbora, ponavljamo  temu te tražimo očitovanje o planu „smirivanja” prometa. Naime 14. ožujka 2023. godine ponovo se dogodila prometna nezgoda u kojoj je stradao biciklist – vozač je pobjegao. 
         Vijeće donosi slijedeći;


Z A K L J U Č A K

o izvještaju Policijske uprave o uvidu nesreća  i o prijedlogu plana smirivanja prometa na području Mjesnog odbora „Knez Mislav“


1. Vijeće Mjesnog odbora „Knez Mislav“. raspravljalo je velikom broju prometnih nesreća na području Mjesnog odbora „Knez Mislav“.

2. Vijeće Mjesnog odbora „Knez Mislav“ zaključilo je da postoji potreba o očitovanju Policijske uprave o planu smirivanja prometa na području Mjesnog odbora „Knez Mislav“.

3. Ovaj će Zaključak biti dostavljen Vijeću Gradske četvrti Donji grad na daljnje postupanje.





	AD 5. Pitanja i prijedlozi
· Primijetile smo da grijanje radi  u našim prostorijama i kad su topliji dani. 



KLASA: 024-08/23-003/620 
URBROJ: 251-13-11-1/006-23-02
Zagreb, 23. ožujka 2023.
                                                                                             

        

	         PREDSJEDNICA MJESNOG ODBORA
                       „KNEZ MISLAV“

